Perang Warisan Sepanyol

**Perang Warisan Sepanyol** (1701–1714) berlaku di antara beberapa kuasa Eropah, terutamanya  Sepanyol yang setia kepada Archduke Charles, Empayar Suci Rom, Great Britain, Republik Belanda, Portugal dan Duchy dari Savoy menentang Sepanyol yang setia kepada Philip V, Perancis dan Pemilih dari Bavaria berkenaan kemungkinan penyatuan Keberajaan Sepanyol dan Perancis di bawah satu raja Bourbon. Penyatuan sebegini secara drastik akan mengubaha imbangan kuasa di Eropah. Meskipun kebanyakan perang berlaku di Eropah, tetapi Perang Ratu Anne berlaku di Amerika Utara dan disertai dengan kepimpinan ketenteraan oleh para jeneral terkenal seperti Duc de Villars, Jacobite Duke dari Berwick, Duke dari Marlborough dan Putera Eugene dari Savoy. Ia membawa kepada pengiktirafan Philip sebagai Raja Sepanyol sambil menuntut beliau agar while requiring him to melepaskan sebarang tuntutan ke atas takhta Perancis dan menyerahkan kebanyakan pegangan Kemahkotaan Sepanyol kepada Empayar Suci Rom, Republik Belanda, Savoy dan Great Britain, membahagikan Empayar Sepanyol di Eropah.

## Latar belakang
Pada tahun 1700, Carlos II, raja Sepanyol terakhir dari Kerabat Habsburg telah meninggal dunia tanpa meninggalkan sebarang waris, lalu takhta baginda diserahkan kepada Felipe, cucunda kakanda tiri baginda dan Raja Louis XIV dari Perancis. Oleh itu, Felipe menjadi Felipe V dari Sepanyol dan disebabkan baginda juga adalah anak lelaki yang lebih bongsu kepada Dauphin dari Perancis, Felipe berada dalam garis pewarisan ke atas takhta Perancis. Ketakutan akan empayar pelbagai benua Sepanyol diserahkan di bawah pengawalan Louis XIV membangkitkan persekutuan kuasa besar-besaran bagi menentang pewarisan Philip.  

Perang bermula dengan perlahan apabila Leopold I, Maharaja Suci Rom berperang bagi melindungi tuntutan Habsburg Austria ke atas pewarisan Sepanyol. Apabila Louis XIV mula meluaskan empayar beliau, negara-negara Eropah lain (diketuai oleh England, Portugal dan Republik Belanda) menyertai pihak Empayar Suci Rom bagi mengawal perluasan Perancis. Negara-negara lain menyertai gabungan menentang Perancis dan Sepanyol dalam cubaan untuk mendapatkan jajahan-jajahan baru atau bagi melindungi penguasaan sedia ada. Sepanyol sendiri berpecah ekoran isu pewarisan dan jatuh ke dalam perang saudara. 

Perang berlaku di Sepanyol dan Eropah Tengah-Barat (terutamanya di negara-negara Hilir), dan pertempuran-pertempuran penting di Jerman dan Itali. Putera Eugene dan Duke Marlborough membezakan diri mereka sebagai para komander di negara-negara Hilir. Perang bukan hanya berlaku di Eropah tetapi juga di Hindia Barat dan jajahan di Amerika Utara dan Selatan di mana konflik ini dikenali sebagai penjajah Inggeris sebagai Perang Ratu Anne. Sepanjang peperangan, lebih kurang 400,000 orang telah terbunuh.

Perang ini tamat dengan perjanjian di Utrecht (1713) dan Rastatt (1714). Keputusannya, Philip V kekal menjadi Raja Sepanyol tetapi dilucutkan daripada menjadi pewaris takhta Perancis, dan menghapuskan kemungkinan penyatuan dua kerajaan ini. Austria memiliki kebanyakkan wilayah Sepanyol di Itali dan Netherlands. Penguasaan Perancis ke atas benua Eropah berakhir dan idea sebuah imbangan kuasa menjadi sebahagian daripada perintah antarabangsa. Felipe dengan segera menghidupkan kembali harapan Sepanyol; mengambil kesempatan ke atas ketiadaan kuasa selepas kematian Louis XIV pada tahun 1715. Felipe mengumumkan tuntutan ke atas takhta Perancis sekiranya Louis XV yang masih bayi meninggal dunia dan cuba mengambil semula wilayah Sepanyol di Itali, menyegerakan Perang Persekutuan Berempat pada tahun 1717.

## Nota

## Rujukan

* 
* 
* 
* 
* Jongste, Jan A.F. de, and Augustuus J. Veenendaal, Jr. *Anthonie Heinsius and The Dutch Republic 1688–1720: Politics, War, and Finance.* Institute of Netherlands History (2002).
* 
* 
* 
* 
* 
* Veenendaal, A. J., *Briefwisselling van Anthonie Heinsius, 1702–1720.* 19 volumes. Instituut voor Nederlandse Geschiedenis (1976–2001).
* Wolf, John B. *The Emergence of the Great Powers: 1685–1715.* Harper & Row, (1962). ISBN 0061397509

## Pautan luar

* Documents about ''The case of the catalans'' dating to 1714, at the House of Lords, UK.
* Journal of the House of Lords: volume 19, 2 August 1715, *Further Articles of Impeachment against E. Oxford brought from H.C.* Article VI.